**Energetikai és természeti erőforrások szakjogász szakirányú továbbképzési szak (LL.M.) tájékoztatója**

**A képzés célja:**

**Energetikai és természeti erőforrások szakjogász** szakirányú továbbképzési szakképzési célja, hogy résztvevők elsajátítsák az energetikai és az energiajog főbb szabályozási kereteit mind nemzetközi, mind hazai szinten. A képzés segítségével a hallgatók betekintést nyernek a villamos energia, a földgáz és a megújuló energiák szabályozásának a világába. Egyúttal a képzés részét képezi az energetikához kapcsolódó nemzetközi rendszerek és energiapolitikához kapcsolódó főbb ismeretek elsajátítása is, a természeti erőforrások hatékonyabb felhasználása céljából.

**A képzés időtartama és formája:**

A képzési időtartama **3 félév**, a képzés őszi félévben indul.

Munka melletti, **levelező munkarendű képzés**, az oktatás pénteken 12 óra után, illetve szombati napokon zajlik.

**A képzés elvégzése után megszerezhető szakképzettség:** Energetikai és természeti erőforrások szakjogász

A nemzeti felsőoktatásról szóló 2011. évi CCIV. törvény 116. § (6) bekezdése értelmében a szakirányú továbbképzésben oklevelet szerzettek a „Legum Magister” vagy „Master of Laws” (rövidítve: LL. M.) cím használatára jogosultak.

**Az Energetikai és természeti erőforrások szakjogász szakirányú továbbképzési szak mintatanterve – szakfelelős: Dr. habil. Szuchy Róbert egyetemi docens**

|  |  |  |  |  |  |  |  |
| --- | --- | --- | --- | --- | --- | --- | --- |
| **Ssz.** | **Tantárgy megnevezése** | **Meghirdetés féléve** | **Félévi óraszám (előadás / szeminárium)** | | **Félévi óraszám összesen** | **Kredit** | **Számonkérés módja** |
|  |  |  | **ea.** | **szem.** |  |  |  |
| 1 | **Energiajogi és energiaipari alapismeretek** | 1. félév | 6 |  | **6** | 3 | kollokvium |
| 2 | **Szektorális szabályozás - Villamosenergiapiaci szabályozás** | 1. félév | 8 |  | **8** | 4 | kollokvium |
| 3 | **Szektorális szabályozás - földgázpiaci szabályozás** | 1. félév | 8 |  | **8** | 4 | kollokvium |
| 4 | **Szektorális szabályozás - távhőpiaci szabályozás** | 1. félév | 8 |  | **8** | 4 | kollokvium |
| 5 | **Energetikai versenyjog** | 1. félév | 8 |  | **8** | 4 | kollokvium |
| 6 | **Szerződések az energiapiacon** | 1. félév |  | 5 | **5** | 3 | gyakorlati jegy |
| 7 | **A megújuló energiapiac működése és szabályozása** | 1. félév | 8 |  | **8** | 4 | kollokvium |
| 8 | **Hálózatos iparágak gazdaságtana** | 1. félév | 5 | 4 | **9** | 4 | gyakorlati jegy |
|  | **I. félév összesen** |  | **51** | **9** | **60** | **30** |  |
|  |  |  |  |  |  |  |  |
| 1 | **Az energiajog és a természeti erőforrások közigazgatási keretei** | 2. félév | 8 |  | **8** | 4 | kollokvium |
| 2 | **Energetikai projektek menedzsmentje** | 2. félév |  | 8 | **8** | 4 | gyakorlati jegy |
| 3 | **Energiapolitika és környezetvédelem** | 2. félév | 8 |  | **8** | 4 | kollokvium |
| 4 | **Energetikai vitarendezés és választottbíráskodás** | 2. félév | 4 | 4 | **8** | 4 | gyakorlati jegy |
| 5 | **Nemzetközi energiapolitika** | 2. félév | 8 |  | **8** | 4 | kollokvium |
| 6 | **Nukleáris energia szabályozása** | 2. félév | 6 |  | **6** | 3 | kollokvium |
| 7 | **Energiahatékonyság és intelligens rendszerek** | 2. félév | 4 | 4 | **8** | 3 | kollokvium |
| 8 | **Energetika és a fogyasztóvédelem** | 2. félév | 4 | 2 | **6** | 4 | kollokvium |
|  | **II. félév összesen** |  | **42** | **18** | **60** | **30** |  |
|  | **Szakdolgozat konzultáció** | 3. félév |  | 20 | 20 | 30 | beszámoló |
|  | **Záróvizsga felkészítő** | 3. félév | 10 |  | 10 | 0 | aláírás |
|  | **III. félév** |  | **10** | **20** | **30** | **30** |  |
|  | **Összesen** | - | **103** | **47** | **150** | **90** | - |

**Önköltség:**

Az 1-2. félév önköltsége: 220.000,- Ft/félév,

a 3. félév önköltsége: 80.000,- Ft/félév

A képzés díját a munkáltató átvállalhatja.

**Kinek ajánljuk a képzést:**

A képzésre minden olyan jelentkezőt várunk, aki – amellett, hogy az előírt felvételi feltételeknek megfelel – energetikai területen foglalkozó vállalkozásoknál vagy energetikai területtel foglalkozó közigazgatási szervnél kíván jogi munkakört betölteni.

**A képzés szakmai tartalma:**

**A képzés során a hallgatók az alábbi szakmai kompetenciákat sajátíthatják el:**

* Energetikai jogi és energiaszabályozási ismeretek
* A természeti erőforrások hatékony felhasználására vonatkozó tudás elsajátítása
* Az energiajog nemzetközi vetületeinek megismerése
* Az energetika közigazgatási kereteinek elsajátítása
* Az energiajog területén felmerül szerződések és kötelmi viszonyok megismerése

Tudáselemek, megszerezhető ismeretek:

A szakirányú továbbképzésben résztvevők elsajátítják az energetikai és az energiajog főbb szabályozási kereteit mind nemzetközi, mind hazai szinten. A képzés segítségével a hallgatók betekintést nyernek a villamos energia, a földgáz és a megújuló energiák szabályozásának a világába. Egyúttal a képzés részét képezi az energetikához kapcsolódó nemzetközi rendszerek és energiapolitikához kapcsolód főbb ismeretek elsajátítása is, a természeti erőforrások hatékonyabb felhasználása céljából.

**A képzés során a hallgatók a szakképzettség szempontjából meghatározó ismeretkörökhöz, és a főbb ismeretkörökhöz rendelt kreditértékeket szerezhetnek:**

* *Alapozó ismeretek*: 25 kredit (energiajogi alapismeretek, energiapolitikai alapismeretek, versenyjogi alapismeretek, projektmenedzsment)
* *Szakismeretek*: 35 kredit (szektorális szabályozás, energiapiaci szerződések, szabályozás közjogi keretei, nemzetközi energiapolitikai ismeretek, energia szerepe a külkapcsolatokban, fogyasztóvédelem, nemzetközi vitarendezési ismeretek)
* *Záróvizsga konzultáció:* aláírás

**A szakdolgozat kreditértéke:** 30 kredit

**Felvételi feltételek**:

* Jogász mesterképzési szakon osztatlan képzésben szerzett végzettség és szakképzettség, továbbá
* egy idegen nyelvből legalább középfokú (B2), komplex típusú, államilag elismert nyelvvizsga, illetve ezekkel egyenértékű érettségi bizonyítvány vagy oklevél megléte.

Energetika vagy környezetvédelem területen szerzett gyakorlat az elbírálásnál előny, de nem feltétel.

**Jelentkezés határideje és módja:**

Jelentkezés kizárólag elektronikusan, a szakirányú továbbképzés kezdőoldalán található jelentkezési felület kitöltésén keresztül történik.

**Jelentkezési határidő: 2018. augusztus 31.**

.

**A jelentkezéshez kérjük mellékelni a következőket**:

* oklevél másolata (beiratkozáskor az eredeti oklevelet is be kell bemutatni). Külföldi felsőoktatási intézményben szerzett, befejezett felsőfokú tanulmányokat tanúsító oklevél esetén a hiteles magyar nyelvű fordítást is csatolni kell. A továbbtanulási célú elismerési eljárást az Egyetem a külföldi bizonyítványok és oklevelek elismeréséről szóló 2011. évi C. törvény alapján folytatja le.
* szakmai önéletrajz,
* nyelvvizsga-bizonyítvány másolata (beiratkozáskor az eredeti nyelvvizsga-bizonyítványt is be kell bemutatni)
* a regisztrációs díj befizetését igazoló átutalási bizonylat másolata..

A képzésről, valamint a jelentkezés módjáról bővebb információkat kérhet kollégáinktól:

Név: Kujbus Judit

Telefonon: (+36-1) 3708601/111 mellék

e-mail: kujbus.judit@kre.hu

Budapest, 2018. február 21.